Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 189

2. Követelmények: Általános szakmai elvárások A hegesztőmester a tevékenységével összefüggő sokoldalú követelményeket akkor képes maradéktalanul ellátni, ha kellően ismeri: — az alkalmazott hegesztési eljárásokat, berendezéseket, hegesztő készülékeket, segédberendezéseket, a mérő és ellenőrző eszközöket, — a hevítő és hőkezelő eszközöket, a varrattisztító anyagokat és eszközöket, — a szerkezeti anyagokat és azok viselkedését, — hegesztett szerkezetek tervezési alapjait, a hegesztett szerkezetek dokumentációjának tartalmi követelményeit, — a hegesztéssel és a hegesztett kötések ellenőrzésével kapcsolatos szabványokat, — a minőségbiztosítási követelményeket, — a munkabiztonsági, tűzvédelmi, valamint a környezetvédelmi előírásokat, — a hegesztőberendezések üzemeltetéséhez szükséges informatikai és irányítástechnikai feladatokat, — a hegesztési technológia kidolgozásának lépéseit, — a munkakörével összefüggő nyilvántartási feladatokat, — a hegesztők képesítési és minősítési rendszerét, — az emberi kapcsolatok kialakításának szabályait. A hegesztőmester az elsajátított ismeretek birtokában képes elméleti ismereteit magas szinten alkalmazni a hegesztett szerkezetek kivitelezése során, képes munkatársait irányítani, s tevékenysége során együttműködni a hegesztési felelőssel. Jártas a különböző hegesztési eljárások alkalmazásában, kellő ismeretekkel és készséggel rendelkezik a munkaszervezés, a minőségügyi nyilvántartások terén, képes a következtetések levonására, szervezési feladatok elvégzésére. 2001/117. szám Minden vizsgázónak számot kell adnia az Európai Hegesztési Szövetség (EWF) követelményrendszerében rögzített elméleti és gyakorlati követelményeknek való megfelelőségről. 2.1. Szakmai elméleti követelmények A fentiekkel összhangban a hegesztőmesternek ismernie kell: — az alapanyagok szabványait, tulajdonságait, hegeszthetőségét, az alkalmazható hozag- és segédanyagokat, azok előírásait, — alumínium és ötvözetei tulajdonságait, hegeszthetőségüket, a hegesztés technológiáját, — a hegesztési fogalmakat, a hegesztő eljárásokat, a leggyakrabban alkalmazott hegesztő eljárások alkalmazási területeit, — a hegesztő eljárások kiválasztásának módszerét, — a gázhegesztés elvi alapjait, az alkalmazási körét, a gázhegesztő berendezéseket, a gázok kezelését és tárolását, — a gázhegesztett kötések kialakítását, a jobbra és balra hegesztést, az alkalmazási területet és jellemző nehézségeket, — a villamosság és az elektronika alapjait, a transzformátor, az egyenirányító, a tranzisztor és a tirisztor működését, — a villamos ív fizikáját, a villamos ív karakterisztikáját (egyen- és váltakozó áram), az ív szabályozását, a mágneses tér hatását, — az áramforrások statikus és dinamikus karakterisztikáját, a generátorok, transzformátorok, egyenirányítók és inverterek működését, az áramforrások bekapcsolási idejének fogalmát, — a volfrámelektródás semleges védőgázas ívhegesztés (AVI) és a fogyóelektródás védőgázas ívhegesztés (MIG/MAG), berendezéseit, a hegesztő hozaganyagokra és védőgázokra vonatkozó szabványokat, — az anyagátviteli típusokat az ívben (zárlatos, nagycseppes, permetes, impulzusos) és ezek alkalmazási területei, — a speciális technikákat (melegített huzalos, hideg huzalos, cső-cső kötés, csonk hegesztés, körbeforgó), — nagyteljesítményű eljárások, plazma-MIG hegesztés, elektro-gázhegesztés) alkalmazását, — a bevont elektródák típusait (bevonattípusok, a bevonat feladatai stb.), a bevont elektródák csoportosítását (szabványok), a bevont elektródák kiszárítását, a kötések kialakítását, — a fedett ívű hegesztés berendezéseit (áramforrások karakterisztikái, az áramfajták), a kötéskialakításokat, a hegesztő hozaganyagokat és fedőporokat, a hegesztő huzal-fedőpor kombinációkat, az alkalmazási területeket, — a plazmaív-hegesztést (plazma-MIG-hegesztés, mikroplazmaív-hegesztés), — az elektronsugaras, a lézersugaras, a dörzs-, a villamos salak hegesztés elvét alkalmazását, — a lángvágást, az anyagok lángvágásra való alkalmasságát, a berendezéseket és az eszközöket, — az ívvágást, a plazmaív-vágást, az elektronsugaras és lézersugaras vágást, a gyökgyalulást, valamint az előforduló hibákat és azok kiküszöbölését, — a hegesztett kötések vizsgálatát, roncsolásos vizsgálatok áttekintését, — az ötvöző elemek hatását, a hegfürdő kristályosodását, a varrat szerkezetét, a hegeszthetőség fogalmát, az edződési hajlamot, — az optimális hőbevitel meghatározását, az előmelegítési hőmérséklet meghatározását, — az alapanyagok és a hegesztett kötések hőkezelését, — a hidrogén okozta hidegrepedést, a hidrogén eltávolítását célzó kezeléseket, — a réteges tépődés okait, a réteges tépődés elkerülésének módját, — a melegrepedést, a melegrepedés elkerülését, — az egyes acéltípusok utóhevítés során keletkező repedésekre való érzékenységét, — a finomszemcsés és a termomechanikusan kezelt acélokat, a szerkezeti és nagyszilárdságú acélok alkalmazásait, — a hegesztés általános biztonsági szabályait, a fizikai munkakörnyezet hatását, a hegesztési füst, az ívfény sugárzás, a zajártalom kialakulásának módját, hatását és csökkentésének lehetőségét, — a villamos áram okozta baleseti veszélyeket, azok elkerülésének lehetőségét, a telepített és nem telepített hegesztő munkahelyen végzett hegesztési munka feltételeit, — a veszélyes körülmények között végzett hegesztés szabályait, az egyéni védőeszközök használat, az elsősegélynyújtás alapismereteit, — az alkatrészek, hegesztett szerkezetek rajzi ábrázolását, a hegesztett kötések típusait és rajzi jelöléseit, — különböző részlet- és összeállítási rajzok készítését, géprajzi előírások alapján mérethelyes vázlatok készítését, — a mechanikai alapismereteket, a hegesztett kötés szilárdságtani alapjait, a hegesztett kapcsolatok viselkedését különböző terheléseknél, — a hegesztés gépesítésének lehetőségeit, a gyártósor elrendezését, a rögzítő- és tájoló elemeket, segédeszközöket, a hegesztőkészülékeket és segédberendezéseket, — a munkadarabok előkészítéséhez és megmunkálásához szükséges eszközök (ollók, él- és ívhajlító gépek stb.) használatát, — a minőségbiztosítás és a minőségellenőrzés koncepcióját, a minőségügyi kézikönyvet, a minőségügyi tervet, a vonatkozó minőségügyi szabványokat, előírásokat, (QMS irányelvek, az EN 29000-es szabványsorozat, nemzeti szabványok), 2001/117. szám — a hegesztési utasítás (WPS), a hegesztési sorrendterv tartalmát, a technológia előzetes alkalmasságának tanúsítását (WPAR), a hegesztők minősítését (MSZ EN 287), — a hegesztőüzemek alkalmasságának, tanúsításának feltételeit, — a nyomonkövethetőség (anyagazonosítás, eljárások, tanúsítások) módját, a gyártási adatok gyűjtésének, tárolásának lehetséges módozatait, — a hegesztés keltette feszültségek és deformációkat befolyásoló tényezőket, a maradó feszültségek és alakváltozások keletkezésének okait, csökkentésének lehetőségeit, — a hegesztőanyagok kezelését és tárolását, a gázok tárolását és a munkahelyre juttatását, — hegesztéshez kapcsolódó mérések, szabályozások és az adatok rögzítését, — a hegesztett kötések hibáit (ISO 6520), az elfogadhatósági feltételeket (pl. EN 25817 és EN 30042), — a roncsolásmentes vizsgálatok elméleti alapjait (szemrevételezéses vizsgálat, folyadékbehatolásos vizsgálat, mágneses vizsgálat, örvényáramú vizsgálat, akusztikus emissziós vizsgálat, radiográfiai vizsgálat, ultrahangos vizsgálat stb.), alkalmazási területeit és az alkalmazás korlátjait (MSZ EN 473). 2.2. Szakmai gyakorlati követelmények A hegesztőmesternek ismernie kell a hegesztés gyakorlatát, képesnek kell lennie az egyes szakmai fogások elvégzésére, azok elvégeztetésére és ellenőrzésére az alábbiak szerint: Ismernie és alkalmaznia(tatnia) kell: — a hegesztési utasítás elkészítését és alkalmazását, — a hegesztési eszközök kezelési és üzemeltetési utasításait, azok felhasználásának módját, — a javító- és felrakóhegesztés technológiáját, — durvalemezek és finomlemezek tompa- és sarokkötését különböző hegesztési helyzetekben, — csövek és zárt szelvények tompakötését különböző hegesztési helyzetekben, — a hegesztett kötések és varratok roncsolásmentes vizsgálatait. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adnia gyakorlati tudásáról, elméleti felkészültségéről. A Mestervizsga Bizottság a vizsgaeredmények alapján dönt a HEGESZTŐMESTER cím odaítéléséről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes